Ang klasipikasyong siyentipiko (kauriang pang-agham) sa biyolohiya ay tumuturing sa mga tataghay bilang kasingkahulugan (sinonimo) sa ""buhay sa daigdig"" o ""buhay sa mundo"". Batay sa uri ng selula, ang mga tataghay ay maaaring hatiin sa mga pangkat na prokaryotiko at eukaryotiko. Ang mga prokaryota (mga prokaryote sa Ingles) ay kumakatawan sa dalawang magkahiwalay na mga dominyo, ang Bakterya at Archaea. Ang mga tataghay na eukaryotiko, na may isang nukleyo ng selula na nababalutan ng membrano (bamban), ay naglalaman din ng mga organel (mga organelle), na kinasasamahan ng mitokondriya at ang panghalaman na mga plastid, na pangkalahatang itinuturing na hinango mula sa bakteryang endosimbiyotiko. Halimbawa ng mga uring (espesye) eukaryota ay ang fungi, mga hayop, at mga halaman.

Anak nina Juan Madamba Barba (isang abogado) at Lourdes Cabanos (graduate din ng UP) ng Ilocos Norte si Ramon. Ipinanganak noong Agosto 31, 1939 bilang bunso sa apat na magkakapatid. Nagtapos ng elementarya si Ramon sa Sta. Rosa Academy (1951) kung saan ikatlo siya sa pinakamataas sa lahat ng mga nagsipagtapos. Sa Unibersidad ng Pilipinas (UP) naman siya nagtapos ng high school kung saan naging guro niya sa laboratoryo ng Biology si Dr. Helen Layosa Valmayor, kilala sa kanyang mga pananaliksik ukol sa mga orkidya.

Ang Museo ng Porsche ay isang museo ng mga kotse sa Stuttgart ng kompanyang tagagawa ng kotseng Porsche. Matatagpuan ito sa Porsche-Platz sa bayan ng Stuttgart-Zuffenhausen. Binuksan ang museo noong 2009.

Noong Setyembre 11,2007, ang Korte Suprema sa isang botong 8-7 ay nag-aproba sa petisyon para sa temporaryong kautusang nagpipigil sa proyektong NBN. Ang karamihan ng mga tumutol sa desisyon ay mga hinirang sa puwesto ni Arroyo.

Ang Monopisismo (Griyego: monos = ""isa, nag-iisa""; physis = ""likas, kalikasan"") ay ang Kristolohikong paniniwala na si Jesus ay may iisang pagkatao, na ang kaniyang katauhan ay natatakpan ng kaniyang kabanalan; sa halip na dalawang pagkatao, isang banal at isang mortal.

Ang Bayan ng Saguday ay isang ika-5 klaseng bayan sa lalawigan ng Quirino, Pilipinas. Ayon sa senso noong 2000, ito ay may populasyon na 12,217 katao sa 2,555 na kabahayan.

Si Harold Godwinson o Harold II (Lumang Ingles: Harold Gōdwines sunu; sirka 1022 – 14 Oktubre 1066) ay ang huling Anglo-Saksonong hari ng Inglatera bago ang Normanong Pananakop. Naghari si Harold mula 5 Enero 1066, hanggang sa kanyang pagkamatay sa Labanan ng Hastings noong 14 Oktubre ng taon ding iyon, habang nakikipaglaban sa mga manlulusob na Normano, na pinamumunuan ni William ang Mananakop. Isa lamang si Harold sa dalawang mga Hari ng Inglaterang namatay habang nakikipaglaban (si Richard III ang isa pa).